b'\n_START_ARTICLE_\nPelastussuunnitelma\n_START_PARAGRAPH_\nPelastussuunnitelma on inhimillisen toimintaymp\xc3\xa4rist\xc3\xb6n dokumentti, jonka tarkoituksena on toimia turvallisuuden ohjenuorana._NEWLINE_Pelastussuunnitelma pohjautuu pelastuslain (379/2011) ja valtioneuvoston asetuksen pelastustoimesta (407/2011) velvoitteeseen laatia onnettomuuksien ennaltaehk\xc3\xa4isyyn ja vaaratilanteissa toimimiseen ohjaava dokumentti. Pelastussuunnitelma laaditaan k\xc3\xa4ytt\xc3\xb6tarkoituksen ja toimintaymp\xc3\xa4rist\xc3\xb6n mukaiseksi. T\xc3\xa4m\xc3\xa4n vuoksi pelastussuunnitelman sis\xc3\xa4ll\xc3\xb6lle ja esitystavalle ei voida antaa yht\xc3\xa4 mallia ja esimerkiksi ulkoilmakonsertin pelastussuunnitelma eroaa merkitt\xc3\xa4v\xc3\xa4sti asuinkiinteist\xc3\xb6n pelastussuunnitelmasta.'